5_ந் தேதி காலை 6 மணிக்கு மங்கள இசையுடன் திருப்பள்ளி எழுச்சி, மூலமூர்த்திக்கு காப்பு கட்டுதல், 7 மணிக்கு நான்காம் கால வேள்வி பூஜையும், 9 மணிக்கு திருக்குடங்கள் யாகசாலையில் இருந்து புறப்பாடு நிகழ்ச்சியும் நடைபெறுகிறது. விழாவின் முக்கிய நிகழ்ச்சியான அன்னை தேவி கருமாரியம்மனுக்கு திருக்குட நன்னீராட்டுப் பெருவிழா காலை 9.30 மணி முதல் 10.30 மணி வரை நடைபெறுகிறது. காலை 11 மணிக்கு மகா அபிஷேகமும், 11.30 மணிக்கு அலங்கார பூஜையும் தொடர்ந்து அன்னதானமும் வழங்கப்படுகிறது. விழாவில் ஆன்மீக பெரியோர்கள், அரசியல் தலைவர்கள், அரசு அதிகாரிகள், முக்கிய பிரமுகர்கள் உட்பட பலர் கலந்து கொள்ள உள்ளனர். விழாவிற்கான ஏற்பாடுகளை அருள்மிகு தேவி கருமாரியம்மன் சித்தர் பீடம் தவத்திரு சிவாசாமி அடிகளார் மற்றும் விழாக்குழுவினர் செய்து வருகின்றனர்.